AQSh prezidenti huzuridagi Iqtisodiy maslahatchilar kengashi o‘z hisobotini e’lon qildi. Unda ta’kidlanishicha, 2015 yilgi opioid inqirozidan ko‘rilgan zarar 504 mlrd dollarga yetgan. Bu haqda Oq uy saytida xabar qilinmoqda. «2015 yili 33 mingdan ortiq amerikalik tarkibida opioidlar saqlovchi dorilarni ko‘p iste’mol qilishdan vafot etgan. Mazkur inqiroz tufayli ko‘rilgan iqtisodiy zararlar miqdori jiddiy kamaytirilgan», — deyiladi hujjatga berilgan izohda. Qayd etilishicha, iqtisodiy yo‘qotishlar miqdori 504 mlrd dollar yoki YaIMning 2,8 foizini tashkil etadi. Bu esa, avvalgi hisob-kitoblardan 6 marta ko‘p demakdir. Tadqiqotda opioid dorilarni iste’mol qilish bilan bog‘liq muammoga 2,4 mln amerikalik duch kelgani ta’kidlanadi.